Hele Everaus

Hele Everaus (sündinud 5. jaanuaril 1953 Tartus) on hematoloogiale spetsialiseerunud eesti arst, arstiteadlane ja poliitik, XIV Riigikogu ja XV Riigikogu liige. 

Ta algatas Eestis luuüdi siirdamise.15 aastat tagasi tehti Tartus esimene luuüdi siirdamine Baltikumis 11.06.2008 Äripäev

 Elulugu 
Hele Everaus lõpetas 1971. aastal Tartu 5. Keskkooli ja 1977. aastal Tartu Riikliku Ülikooli arstiteaduskonna (cum laude). Aastatel 1977–1978 oli Tartu Maarjamõisa haiglas internatuuris. 1984. aastal kaitses meditsiinikandidaadi väitekirja ja 1993. aastal meditsiinidoktori väitekirja.

Aastatel 1977–1980 oli ta Tartu Riikliku Ülikooli üld- ja molekulaarpatoloogia instituudi vanemlaborant, 1980–1987 sisekliiniku hospitaal-sisehaiguste kateedri assistent ja 1987–1993 dotsent. 1985. aastast oli ta ka arstiteaduskonna hematoloogia labori juhataja. Aastatel 1993–1999 oli ta erakorraline professor hematoloogia alal ja 1993–1999 Tartu Lastehaigla intensiivhematoloogia osakonna juhataja.

Aastatel 1998–2003 oli Hele Everaus Tartu Ülikooli arendusprorektor, 2000–2004 arstiteaduskonna hematoloogia-onkoloogia kliiniku professor, 2000–2016 juhataja ja 2004–2016 hematoloogia-onkoloogia õppetooli professor. 2017. aastast on ta emeriitprofessor ja konsultantarst.

Aastatel 2000–2016 oli ta Tartu Ülikooli Kliinikumi hematoloogia-onkoloogia kliiniku juhatajaCV ja 2005–2013 ASi Vähiuuringute Tehnoloogia Arenduskeskus konsultant.

 Poliitiline tegevus 
Hele Everaus on alates 1994. aastast Eesti Reformierakonna liige, olles ka selle asutajaliige.Foto Reformierakonna kandidaadi CV-l

Ta on olnud Tartu linnavolikogu liige aastatel 1996–2019 ja on taas alates 2021. aastast.

2019. aasta Riigikogu valimistel kandideeris Hele Everaus Tartus valimisringkonnas nr 10 ja sai 1110 häält.https://rk2019.valimised.ee/et/voting-result/district-10-voting-result.html Ta sai XIV Riigikokku Urmas Klaasi asendusliikmena.https://www.valimised.ee/et/uudised/vabariigi-valimiskomisjon-maaras-riigikogu-asendusliikmed 2023. aasta Riigikogu valimistel samas valimisringkonnas kandideerides sai ta 712 häält ning ei osutunud valituks.Valimisringkond nr 10 valimised.ee (andmed seisuga 07.03.2023 19:45)

23. juulil 2024 asus Riigikogu liikmeks Hele Everaus Raimond Tamme asendusliikmena, seoses Kristen Michali valitsuse moodustamisega.

Tunnustus
 1998 Tartu Ülikooli arstiteaduskonna medal
 2001 Eesti Punase Risti III klassi teenetemärk
 2003 Tartu Ülikooli aumärk
 2009 Tartu aastate daam
 2014 Euroopa Vere ja Luuüdi Transplantatsiooni Ühingu (EBMT) elutööauhind
 2016 Tartu Ülikooli suur medal 
 2023 asetati tema jalajäljed Tartu Teerajajate alleele

Viited

Välislingid

 Kärt Anvelt. Professor Hele Everaus: Eesti meditsiin on patsiendi vastu hoolimatu Eesti Päevaleht, 22. september 2008
 Hele Everaus: Bioeetikast biomeditsiinilise eetikani Eesti Päevaleht, 30. oktoober 2009

Kategooria:Eesti hematoloogid
Kategooria:Eesti arstiteadlased
Kategooria:XIV Riigikogu liikmed
Kategooria:XV Riigikogu liikmed
Kategooria:Tartu Ülikooli prorektorid
Kategooria:Tartu Ülikooli arstiteaduskonna professorid
Kategooria:Tartu Ülikooli arstiteaduskonna vilistlased
Kategooria:Eesti Punase Risti III klassi teenetemärgi kavalerid

Kategooria:Eesti Reformierakonna poliitikud
Kategooria:Sündinud 1953